**Emlékeztető**

az Óbudai Egyetem Rejtő Sándor Könnyűipari és Környezetmérnöki Kar

Kari tanács üléséről

Ideje: 2021.12. 07. 13 óra

Virtuális értekezlet a Teams rendszerben

Jelen vannak: Jelenléti íven jelölve, felolvasás alapján

Bodáné dr. Kendrovics Rita levezető elnök köszöntötte a tanácsülésén megjelenteket, és elmondta, hogy a tanácsülésen a 16 szavazati jogú tanácstag közül jelen van 14 fő, a tanács határozatképes.

Bartha Eszter kimentette magát.

Dr. Kormány Eszternek 13 óráig órája van, ezért pár percet késik.

14 órától OB ülés van, amelyen Bodáné dr. Kendrovics Rita és Mátrai Cintia részt vesznek.

Dr. habil. Koltai László intézetigazgatói szavazati jogát Dr. Kormány Eszter intézetigazgató helyettesre ruházta át.

A kiküldött napirendi pontokhoz képest egy újabb napirendi pont felvételét kéri, 6. napirendi pontként, a KÖM szakon duális képzés indításának a támogatását.

A Kari Tanács egyhangúlag elfogadta a kiküldött napirendi pontokat és a módosítást.

1 titkos szavazás lesz és 2 kézfeltartátos szavazás.

1. **Félévzárással és félévkezdéssel kapcsolatos információk, Előterjesztő: Bodáné dr. Kendrovics Rita**

Bodáné dr. Kendrovics Rita ismerteti a napirendi pontot, mely szerint a határidők már lejártak, amik a kurzusok kiírásával és az órarendszerkesztéssel kapcsolatosak, ezért kéri minden intézetet, hogy ezt ellenőrizze és a kari neptun rendszergazdával vegyék fel a kapcsolatot. Idén az RKK lesz az első, akinél a hallgatók felvehetik a kurzusokat 2022. január 11-től. A vizsgák kiírásának a határideje szintén lejárt, ezért kéri, hogy ezt is ellenőrizzék. A záróvizsgákról még nincs info, hogy milyen fog zajlani. Jelen pillanatban még lehet kontakt vizsgáztatni, de dönthet az online forma mellett is. Kéri, hogy a betegség miatti pótlásokat rugalmasan kezeljék. Félévkezdéssel kapcsolatban még nincs új információ, ezért egyenlőre a személyes oktatásra készüljünk.

Soósné Berecz Márta kérdezi, hogy kell e bekötött szakdolgozatot leadni. Nem szükséges, de az intézetigazgató dönthet ú, hogy kér kiegészítést online dolgozathoz. KÖM és KIP nem kér semmilyen egyéb kiegészítést az online formához.

1. **Kari tudományos eredmények mérése. Előterjesztő: Dr. Csanák Edit DLA**

Csanák Edit DLA tájékoztat arról, hogy nagy hangsúlyt fektetnek a modellváltást követően a publikációk terén. Bármikor metrikázhatjánk bármelyik kart. December 12-ig be kell fejezni a publikációk felvitelét. Új kritériumok lesznek meghatározva rektori utasítás formájában. Létrejött egy pilot program, amelyre a rektor úr 5MFt kezdő keretet ad D1, D2, Q1, Q2 cikkek megjelentetésére. Ide 1 db publikációval bekerült a karunk.

Karunkra nézve 81 db volt a kötelező publikáció, jelenleg 62 db-nál járunk.

Úgy tudjuk növelni a publikációinkat, hogy a kari tudományos műszaki kiadványunkban megjelentetünk cikkeket. Ide 18 cikk érkezett, kb. 155 oldalas lesz a kiadvány. Ez pdf lesz. ennek a társkiadványával, angol nyelven nem állunk jól, eddig 3 cikk érkezett ide.

1. **Climate Changes and Environmental Health című tárgy elfogadása. Előterjesztő: Bodáné dr. Kendrovics Rita**

Bodáné dr. Kendrovics Rita ismerteti a tárggyal kapcsolatos információkat.

A Kari Tanács támogatta Climate Changes and Environmental Health című tárgy indítását (13 igen, 0 nem, 0 tartózkodás)

1. **Felújítási munkálatok az épületben. Előterjesztő: Bartha Eszter helyett Bodáné dr. Kendrovics Rita**

2021. novemberében megkezdődtek az épület mosdóinak felújítási munkálatai. Első körben a férfi mosdó strangját újítják fel. Itt szennyvízelvezető csöveket kivésték és kicserélték, valamint minden mosdót teljeskörűen felújítanak. Új szaniterek és elválasztófalak kerülnek be, és újra lesz csempézve. Ezek a munkálatok előreláthatóan december 12-én befejeződnek. A női strangot január-február környékén tervezik ugyanígy, teljeskörűen felújítani.

Továbbá a kar vezetése leadott egy ingatlanfejlesztési tervezetet a rektor úrnak, amely több tanterem felújítását is magában foglalja.

Jövőre lesz karunk 50. éves évfordulója, erre az alkalomra szeretnénk az aulát és az EA1 termet is felújítani hasonló designnal, mint az EA2 termünk.

1. **Hallgatói jogorvoslati bizottságba tag delegálása. Előterjesztő: Bartha Eszter helyett Bodáné dr. Kendrovics Rita**

(1) A Hallgatói Jogorvoslati Bizottság az Egyetem olyan testülete, amely lefolytatja a jogorvoslati eljárást az Egyetem hallgatóra vonatkozó döntéseivel kapcsolatban.

(2) A Hallgatói Jogorvoslati Bizottság 11 tagból áll, 7 tagját a hét kar Kari Tanácsa választja meg, 4 tagját az Egyetemi Hallgatói Önkormányzat delegálja, elnökét pedig a Karok által választott tagok közül a rektor nevezi ki, 3 évre.

Ebben a bizottságban karunkat a Koós Daneilla DLA képviselte. Mivel ő kilépett karunkról, ezért új tagot kell választanunk. Ezt a feladatot Papp-Vid Dóra DLA, a Terméktervező Intézet docense elvállalta, így most szeretnénk kérni a Kari tanács jóváhagyását is.

A szavazólap a Teams felületen a 2021. december 7-i csatornán a Postoknál található. Rá kell kattintani, megjelenik a szavazólap. Leadni a szavazatot a küldés gombbal lehet!

A Kari Tanács támogatta Hallgatói jogorvoslati bizottságba tag delegálása Papp-Vid Dóra DLA személyében (15 igen, 0 nem, 0 tartózkodás)

1. **KÖM szakon duális képzés indítása, Előterjesztő: Bodáné dr. Kendrovics Rita**

A Vajda papír kereste meg karunkat, hogy szeretnének duális partnerként részt venni az oktatásban, ezért kéri a Kari tanács támogatását.

A Kari Tanács támogatta Környezetmérnöki szakon a duális képzés indítását (0 igen, 14 nem, 0 tartózkodás)

1. **Egyebek**

 Dékán úr tájékoztatást ad arról, hogy jelenleg milyen szakok vannak online oktatásban. Elmondja, hogy a dékánnak nincs jog online oktatást elrendelni és kéri, hogy a leírtakat szigorúan tartsák be.

Elmondja, hogy a modellváltás után is stabil a kar helyzete. Új doktori iskolát alapítunk, valamint megkaptuk a 2022. évre vonatkozó kvótáinkat.

Mátrai Cintia elköszön, mert januárban új elnöksége lesz a kari HÖK-nek.

Leveztő elnök megköszöni a részvételt és lezárja az ülést.

k.m.f.

Az emlékeztetőt Bartha Eszter készítette